Gandia presenta gran varietat d'actes per a la festivitat del 9 d'Octubre, la Festa dels valencians i les valencianes
06 octubre 2022

## Gandia presenta gran varietat d'actes per a la festivitat del 9 d'Octubre, la Festa dels valencians i les valencianes06 octubre 2022Última actualització: 06 octubre 2022

![](../gestion/img/846402a4438916ec748abd2f7fc0571bbc6578d468a71b047e1eed0c40e1b561.jpg)  
  

L’Ajuntament de Gandia ha presentat la programació de les diferents activitats que aquesta setmana es desenvoluparan a la ciutat amb motiu del 9 d’Octubre, Dia de la Comunitat Valenciana. Com cada any, aquest dia commemora l'entrada a la ciutat de València del rei d'Aragó Jaume I El Conqueridor en 1238.

Tot i que el dia gran és el diumenge dia 9, els actes començaran a partir del dia 6 amb La Mocadorà, que recupera la festivitat de Sant Donís, festa dels enamorats valencians. Aquest estarà situat al **Passeig de les Germanies** (davant la Casa de Cultura), i s’estendrà fins al dia 9 amb horari de 10.30 a 14.00h i de 17.00 a 20.30h. Estarà organitzat per l’Associació de Pastissers i Forners de Gandia i hi col·laborarà la Regidoria de Polítiques Econòmiques, Comerç, Indústria i Innovació.

El dissabte dia 8 continuaran els esdeveniments amb un homenatge a Jaume I al Centre Social Sant Marcel·lí del Grau. Serà a partir de les 19.30h quan eixirà una cercavila des del Centre Social al monòlit del carrer de la Nau amb la Colla de Dolçainers i Tabaleters del Grau. Hi haurà parlaments i una interpretació del l’himne de la Comunitat Valenciana.

L’organigrama del 9 d’Octubre consta dels següents actes:

*   10.30h. **Plaça de l’Escola Pia**
    
    IV TROFEU DE RASPALL FEMENÍ CIUTAT DE GANDIA.
    
    Competició de pilota que enfrontarà als quatre millors equips femenins de la modalitat de raspall.
    
*   10.30h. **Pati d’Armes del Palau duc****al**
    
    ACTE CÍVIC
    
    Acte cívic en homenatge a Jaume I. Participaran la banda Cercle Musical de Beniopa, el Consell de la Infància de Gandia, l’Escola de Teatre del Serrano i el Grup de Danses Rebombori.
    
*   11.30h. **Jardí** **Casa de Cultura Marqués de González de Quirós**
    

       CONCERT EXTRAORDINARI 9 D’OCTUBRE

       Concert de la banda de l’Associació Artístico Musical Sant Francesc de Borja de Gandia.

       Director: Vicent Martí Ferrer

*   13.30h. **Centre de la Ciutat**
    
    ENCONTRE DE BANDES 9 D’OCTUBRE
    
    Passacarrer de les bandes Associació Artístico Musical Sant Francesc de Borja i del Centre Músical de Beniopa pels carrers del centre de la ciutat, fins a la plaça Major, on les bandes participants interpretaran l’Himne de la Comunitat Valenciana, del mestre Serrano, i l’Himne de Gandia, del mestre Salvador Gea.
    

[Documentos adjuntos](../gestion/documentos/3e2ca50c5664aa8fbaf017d91018e0962e7e9cf2db1ab9e4bd48e8dd447fca51.jpg)

[Twittear](https://twitter.com/share)